Diari Oficial de la Generalitat Valenciana


Sumari del DOGV 7565, del 07-07-2015 (2015/6012)

Notificació de la sentència dictada en el procediment ordinari número 570/2011.
-------------------------------------------------------------------------------

### Dades del document

Número de DOGV
:   7565

Data del DOGV
:   07-07-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/6012


Organisme emissor
:   Jutjat de Primera Instància i Instrucció Número 2 d'Alcoi

Tipus de document
:   Edicte

Notificació de la sentència dictada en el procediment ordinari número 570/2011. [2015/6012]  
En este procediment de juí ordinari, seguit a instàncies d'Elías García Cascant contra Promociones Alcoy, SA, s'ha dictat la sentència que, literalment, és com seguix:  
  
«Jutjat de Primera Instància i Instrucció número 2 d'Alcoi  
Procediment: juí ordinari número 570/2011. Reclamació d'una quantitat.  
Sentència número 19/2014  
Alcoi, 20 de febrer de 2014  
Vistos per mi, Javier Santolaria Comeche, jutge titular del Jutjat de Primera Instància i Instrucció número 2 d'Alcoi, les presents actuacions de juí ordinari registrades amb el número 570/2011, a instàncies d'Elías García Cascant, representat pel procurador dels tribunals Rafael Palmer Peidró i assistit del lletrat Roque Monllor Doménech, contra la mercantil Promociones Alcoi, SA, declarada en rebel·lia, sobre obligació de fer.  
  
Antecedents de fet  
Primer. Amb la representació del procurador dels tribunals Rafael Palmer Peidró, la part demandant va formular demanda de juí ordinari contra la mercantil Promociones Alcoy, SA, en la qual després d'exposar els fets i fonaments de dret que va estimar oportuns, suplicava que es dicte sentència per la qual es condemne la part demandada a atorgar escriptura pública de compravenda a favor de l'actor, amb l'advertència de realitzar-ho a costa seua, en compliment d'allò que s'ha convingut en el contracte privat de compravenda de data 17 d'abril de 1974, i si contra la realitat no s'estima així, que es declare que el demandant va adquirir la propietat del local descrit en el fet primer de la demanda per usucapió, que es condemne la demandada a sotmetre's a esta declaració, i s'acorde, en tot cas, que es cancel·le la inscripció a favor seu en el registre de la propietat i s'inscriga a nom d'Elías per a la seua societat de guanys, amb condemna expressa a pagar les costes a la part demandada.  
Segon. Admesa a tràmit la demanda, es va traslladar a la part demandada per mitjà d'edictes perquè contestara en el termini de 20 dies, la qual cosa no va efectuar dins del termini i en la forma corresponent, i es va declarar en rebel·lia. Notificada la resolució de rebel·lia al demandat per mitjà d'edictes, es va convocar les parts a l'audiència prèvia del juí ordinari. A ella només va comparéixer la part demandant, que es va ratificar en el seu escrit de demanda, va proposar com a prova la documental, que va ser declarada pertinent, i van quedar les actuacions concluses per a sentència.  
Tercer. En la tramitació del procediment s'han observat les prescripcions legals per a dictar sentència, excepte el termini, a causa del volum de treball que suporta este jutjat.  
Dispositiva  
Estime parcialment la demanda formulada pel procurador dels tribunals Rafael Palmer Peidró, en representació d'Elías García Cascant, contra la mercantil Promociones Alcoy, SA, declarada en rebel·lia, i condemne la part demandada a atorgar escriptura pública de compravenda a favor de l'actor, respecte del contracte celebrat entre les parts de 17 d'abril de 1974, amb l'advertència de realitzar-ho a costa seua, en compliment d'allò que s'ha convingut en el contracte privat de compravenda de data 17 d'abril de 1974, i resolc, en tot cas, que es cancel·le la inscripció a favor seu en el registre de la propietat i s'inscriga a nom d'Elías per a la seua societat de guanys.  
Cal entendre, a efectes registrals, si és el cas, que la propietat de l'immoble objecte d'este procediment és la finca número 8413 de Muro d'Alcoi, inscrita al volum 907, llibre 99, foli 227, del Registre de Propietat de Cocentaina, s'adquirix per l'actor per mitjà de contracte de compravenda; sense que pertoque analitzar, per això, en esta resolució, un altre possible mode d'adquirir la propietat per mitjà d'usucapió, com s'ha establit en el fonament jurídic segon d'esta resolució.  
Cal entendre ?amb l'advertència de realitzar-ho a costa seua (del demandat)?, com a possible execució forçosa de l'article 708 o 709 de la Llei d'Enjudiciament Civil, que es determinarà en el moment processal oportú. S'ha de tindre en compte la clàusula desena del contracte de compravenda de 17 d'abril de 1974 que establix literalment: ?l'escriptura pública s'atorgarà quan la vivenda o local estiga completament acabada i els gastos que esta ocasione seran de compte del comprador, per tot concepte, conforme allò que s'ha explicat en el fonament jurídic tercer d'esta resolució?.  
Quant a les costes, cada part haurà de satisfer les causades a la seua instància i les comunes a mitges.  
Notifiqueu esta resolució a les parts, i feu-los saber que esta no és ferma i es pot interposar recurs d'apel·lació davant d'este jutjat en 20 dies des de la seua notificació.  
Mode d'impugnació: mitjançant un recurs d'apel·lació davant de l'Audiència Provincial d'Alacant (art. 455 LECn). El recurs s'interposarà per mitjà d'un escrit presentat en este jutjat en el termini de 20 dies hàbils comptadors des de l'endemà de la notificació. De conformitat amb la disposició addicional 15a de la Llei Orgànica del Poder Judicial, perquè s'admeta a tràmit el recurs d'apel·lació contra esta resolució es constituirà un dipòsit de 50 euros, que se li tornarà només en el cas que el recurs siga estimat. El depòsit s'ha de constituir ingressant la quantitat esmentada en el banc Banesto, en el compte corresponent a este expedient (08221739 CC EEEE AA) i s'indicarà, en el ?camp concepte- el codi ?02 civil-apel·lació- i la data de la resolució recorreguda amb el format dd/mm/aaaa.  
En el cas de realitzar l'ingrés per mitjà d'una transferència bancària, després d'omplir el codi de compte corrent (CCC, 20 dígits), s'indicarà en el camp ?Concepte- el número de compte, el codi i la data en la forma exposada en el paràgraf anterior.  
En cap cas s'admetrà una consignació per import diferent de l'indicat. En el cas que calga realitzar altres pagaments en el mateix compte, caldrà efectuar un ingrés per cada concepte, fins i tot si pertanyen a altres recursos de la mateixa classe o diferent.  
Estan exceptuats de l'obligació de constituir el depòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.  
Esta és la meua sentència, que pronuncie, mane i firme.  
Publicació. L'anterior sentència ha sigut publicada de forma legal, de la qual cosa en done fe.»  
  
I atés que el demandat, Promociones Alcoy, SA, es troba en parador desconegut, expedisc este edicte a fi que li valga de notificació de forma deguda.  
  
Alcoi, 23 de juny de 2015.- La secretària judicial: Mª Nieves Rincón Martín.